Macavity

Macavity (מוכר כ-Macavity: The Mystery Cat) הוא שיר מאת ת"ס אליוט, על פסיכולוגיה וסוציולוגיה של חתולים, שיצא לאור כחלק מספר השירים ספרו של פוסום הזקן על חתולים שימושיים, על ידי Faber and Faber. השיר יצא לאור ב-20 ביולי 1939 והיה לחלק מבסיס המחזמר "Cats". במרוצת השנים, הוקלט השיר עשרות פעמים תוך שנעשה בו שימוש במחזמרי ובסרטי "קאטס" השונים. השירים נכתבו במהלך שנות ה-30 של המאה ה-20 על ידי אליוט, בשם הבדוי שלו "פוסום הזקן", במכתבים ששלח לילדיו. המכתבים נאספו ופורסמו בשנת 1939, בצירוף איור על הכריכה מאת המחבר, ופורסמו מחדש שוב בשנת 1940, בצירוף איוריו של ניקולס בנטלי. הספר יצא לאור בגרסאות נוספות, עם איורים חדשים מאת אדוארד גורי (1982) ואקסל שפלר (2009). במרוצת השנים, הקליטו את השיר עשרות פעמים ביניהן: שירלי באסי בשנת 1993, עבור אלבום המחווה, Sings the Songs of Andrew Lloyd Webber. שרה ברייטמן בשנת 1995, עבור הפסקול, Surrender. שרה ברייטמן בשנת 1997, עבור אלבום האוסף, The Andrew Lloyd Webber Collection. ליסה סטוקה בשנת 2006, עבור אלבומה, A Piece of Lisa. טיילור סוויפט בשנת 2019, עבור הסרט "קאטס". בשנת 2019, יצא סרט הדרמה המוזיקלי אמריקאי-בריטי "קאטס", המבוסס על מחזמר באותו השם מאת המחזאי אנדרו לויד ובר. הסרט בוים על ידי הבמאי טום הופר וכיכבו בו ג'ניפר הדסון, טיילור סוויפט, ג'יימס קורדן, אידריס אלבה, איאן מקלן וג'ודי דנץ'. הסרט יצא לאקרנים ב-20 בדצמבר 2019, ובישראל הסרט יצא לאקרנים ב-26 בדצמבר 2019. בעקבות הסרט, הקליטה סוויפט את השיר מחדש. בשנת 2018, עוד כשהסרט "קאטס" היה בשלבי פיתוח, נודע כי לויד ובר מתכוון לכתוב שיר חדש עבור הסרט. בדצמבר 2018, ניגן לויד ובר עבור טיילור סוויפט על פסנתר מנגינה חדשה שחיבר וביקש ממנה לחבר למנגינה מילים שיתאימו לדמותה של החתולה ויקטוריה בסרט. לויד ובר טען כי את מרבית השיר כתבו ב-"אחר צהריים אחד". לבסוף, יצרו השניים את השיר "Beautiful Ghosts", שהיה גם לשיר הנושא מתוך הסרט. בהמשך, פרסמה סוויפט כי בנוסף ל-"Beautiful Ghosts", היא הקליטה גם את "Macavity", עבור פסקול הסרט, Cats: Highlights from the Motion Picture Soundtrack. כלפי הגרסה של סוויפט הופנו שבחים ביקורתיים, תוך שברולינג סטון היא דורגה במקום ה-222 ברשימת "כל 229 השירים של טיילור סוויפט, לפי דירוג". מגזין גלאמור ציין את עשרת השירים הטובים ביותר והגרועים ביותר של טיילור סוויפט, והכליל את כל השירים שיצאו מתוך הפסקול של הסרט "קאטס" כגרועים ביותר, וטענו "היינו בהלם כשאפילו טיילור לא הצליחה לגרום לנו ליהנות מהסרט הזה. זה באמת היה נורא כמו שכולם אמרו – והשירים שלה 'Beautiful Ghosts' ו-'Macavity' היו רחוקים מלהיות מושלמים". סרטון השיר "Macavity" באתר יוטיוב T.S. Eliot – Macavity, Genius (באנגלית) Original London Cast of Cats – Macavity: The Mystery Cat (באנגלית), נבדק ב-2020-11-06 פוסום היא חיית כיס שוכנת עצים Shirley Bassey - Sings The Songs Of Andrew Lloyd Webber, Discogs (באנגלית) Surrender (The Unexpected Songs), נבדק ב-2020-11-06 Sarah Brightman - The Andrew Lloyd Webber Collection, Discogs (באנגלית) A Piece Of Lisa, נבדק ב-2020-11-06 Taylor Swift (Ft. Idris Elba) – Macavity (באנגלית), נבדק ב-2020-11-06 Cats: Highlights From The Motion Picture Soundtrack, נבדק ב-2020-11-06 Andrew Gans, Andrew Lloyd Webber Pens New Song for Possible Cats Film, Playbill, ‏Fri Jan 05 09:49:49 EST 2018 (באנגלית) Jon Burlingame, Jon Burlingame, Taylor Swift and Andrew Lloyd Webber Have Co-Written a New Song for ‘Cats’, Variety, ‏2019-10-24 (באנגלית) Ethan Vlessing, Andrew Lloyd Webber Talks Working With Taylor Swift on New 'Cats' Song, The Hollywood Reporter, ‏24 באוקטובר 2019 (באנגלית) Beautiful Ghosts (From the Motion Picture "Cats") - Single by Taylor Swift, Apple Music (באנגלית) Cats: Highlights From the Motion Picture Soundtrack by Andrew Lloyd Webber, Genius (באנגלית) Rob Sheffield, Rob Sheffield, All 229 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Condé Nast, Taylor Swift's 10 best (and worst, if that's even possible) songs of all time, Glamour UK, ‏2021-12-13 (באנגלית בריטית) All 158 Taylor Swift Songs, Ranked, pastemagazine.com, ‏2020-02-05 (באנגלית)